Tver

Tver (rus. Тверь) je mesto v európskej časti Ruskej federácie, centrum Tverskej oblasti. Leží na sútoku riek Volga a Tverca na ceste a železničnej trati spojujúcu Moskvu (170 km) a Petrohrad (485 km). Žije tu 407 254 ľudí (2008). V rokoch 1931 – 1990 sa mesto volalo Kalinin (rus. Калинин), podľa sovietskeho politika Michaila Ivanoviča Kalinina (1875 – 1946). Dejiny Stredovek a novovek Prvá písomná zmienka o Tveri je z roku 1164. Pôvodne to bola malá osada novgorodských obchodníkov, časom sa však rozvinula v mesto. V meste sa striedali rôzni vladári z ruských kniežatstiev, ako bol Alexander Nevský a jeho mladší brat Jaroslav Jaroslavovič. Ich vládu ale ukončil vpád mongolskej hordy. Vďaka svojej severnej polohe nebol Tver cieľom vpádov Tatárov, následkom čoho sa sem sťahovali obyvatelia z tatármi ohrozeného juhu; mesto tak rástlo a bohatlo. V roku 1485 sa stalo súčasťou Moskovskej Rusi. Rýchly hospodársky rast v 18. storočí odštartovalo dokončenie plavebného kanálu. Mesto bolo kompletne prestavané, stredoveké domy boli zbúrané a nahradené neoklasicistickými. Koncom 18. storočia tu žilo 15 000 obyvateľov. 20. storočie Boľševici tu získali v občianskej vojne moc už 20. novembra 1917. V roku 1931 bolo mesto premenované na Kalinin po sovietskom vodcovi Michailovi Kalininovi; v rámci boja proti náboženstvu bola v roku 1936 zničená katedrála Vykúpenia. Počas 2. svetovej vojny bolo dva mesiace okupované nemeckými vojskami. Počas sovietskej vlády počet obyvateľov vzrástol až na 450 000 obyvateľov, v 90. rokoch však začal klesať. Ekonomika Tver je tradičným strediskom bavlnárstva a výroby železničných vagónov (už od roku 1898). Počas posledných 50 rokov tu vznikli aj závody na výrobu elektrotechniky a chemických výrobkov. Významné stavby Biely kostol zo 16. storočia palác cárovnej Kataríny Veľkej, prestavovaný v 19. storočí radnica šľachtický dom z 18. storočia Demografický vývoj Počet obyvateľov rástol do roku 1992, potom však začalo klesať až v roku 2008 mierne stúplo. Partnerské mestá Bergamo, Taliansko Besançon, Francúzsko Buffalo, New York, USA Hämeenlinna, Fínsko Jing-kchou, Čína Kaposvár, Maďarsko Lublin, Poľsko Osnabrück, Nemecko Veliko Tărnovo, Bulharsko Iné projekty Commons ponúka multimediálne súbory na tému Tver